stanford-oval/wikipedia huggingface dataset:
ססילי קרלטון
ביוגרפיה

באליפות העולם שנערכה בברצלונה, ספרד בשנת 2013 זכתה קרלטון במדליית זהב, בתחרות הראשונה בתולדות אליפויות העולם ממקפצה של 20 מטר, בתוצאה של 211.60 נקודות, לפני בת ארצה ג'ינג'ר הובר (206.70 נקודות) ואנה בדר מגרמניה (203.90 נקודות).
באליפות העולם שנערכה בקאזאן, רוסיה בשנת 2015 זכתה קרלטון במדליית כסף, בתחרות קפיצה למים ממקפצה של 20 מטר, בתוצאה של 237.35 נקודות נקודות, אחרי בת ארצה רייצ'ל סימפסון (258.70 נקודות) ולפני יאנה נסטיארבה מבלארוס (233.10 נקודות) ולא הצליחה להגן על תוארה.
ססיליה אטיאס

| --- | --- |

 לידה:  12 בנובמבר 1957 (בת 66) בולון-ביאנקור, צרפת 
 מדינה:  צרפת 
 השכלה:  אוניברסיטת פנתאון-אסאס 
 תפקיד:  אשת נשיא צרפת (16 במאי 2007–15 באוקטובר 2007) 
 בן או בת זוג:  ניקולא סרקוזי (23 באוקטובר 1996–15 באוקטובר 2007)  ז'אק מרטין (1984–1989)  רישארד עטיה (2008–?) 
 
ססיליה אטיאס (בצרפתית: Cécilia Attias, שם נעוריה: ססיליה מריה שרה איזבל סיגנר אלבניז, בעבר נקראה ססיליה סרקוזי; נולדה ב-12 בנובמבר 1957 בצרפת) היא צרפתייה ממוצא יהודי. הייתה אשתו השנייה של נשיא צרפת, ניקולא סרקוזי, עד לגירושיהם ב-18 באוקטובר 2007.
ביוגרפיה

אביה של ססיליה אטיאס, אנדרה אהרון ציגאנר, ממוצא יהודי, נולד בעיר בלץ שבבסרביה ב-1898. בגיל צעיר עזב את רוסיה והסתובב באירופה עם דרכון זמני עד שהתיישב בספרד, שם הכיר את אמה לעתיד של ססיליה. טרזיה דיאן אלבניז, בתו של אב, ספרדי שגריר בלגיה בספרד ואם בלגית, היא נינתו של המלחין איסק אלבניס (Isaak Albeniz), ממייסדי האסכולה המוזיקלית העממית בספרד. לסיסיליה עוד שלושה אחים: פטריק, כריסטיאן ואיוון-אנטואן.
כילדה, סבלה ססיליה מבעיות לב קשות שעיכבו מאוד את גדילתה. היא עברה ניתוח לב פתוח בגיל 13, החלימה היטב וצמחה לגובה של 178 ס"מ. היא הוסמכה כעורכת דין לאחר לימודים באוניברסיטת פנתאון-אסאס, אך העדיפה לעבור אחרי תקופה קצרה לפוליטיקה.
ב-1989 התגרשה מבעלה ז'ק מרטין ועברה להתגורר עם שתי בנותיה אצל ניקולא סרקוזי, שהיה ראש העיר ניי-סיר-סן (Neuilly-sur-Seine). ב-23 באוקטובר 1996 הם נישאו ונולד להם ילד, לואי, ב-28 באפריל 1997.
חיי האהבה של בני הזוג זכו לעניין יוצא דופן ולסיקור נרחב בעיתונות בצרפת. כאשר ססיליה הפסיקה להופיע לצד בעלה באירועים רשמיים, העיתונות דיווחה על בעיות בחיי הנישואים של בני הזוג. ב-2005 עזבה ססיליה את ניקולא סרקוזי, ועברה להתגורר עם רישאר אטיאס, מפיק ועידות ויזם נודע. ב-11 בינואר 2006 דיווח חבר קרוב של בני הזוג שהם חזרו לחיות יחד.
עם היבחרו של ניקולא סרקוזי לתפקיד הרם היא הפכה לדמות מוכרת בפוליטיקה ובעיתונות הצרפתית, אם כי לא נשאה סמכות רשמית כלשהי.
ביולי 2007 עלתה לכותרות לאחר ששימשה מתווכת בעסקת שחרור "האחיות מבולגריה" - הצוות הרפואי שנידון לעונש מוות בלוב באשמה שהדביק ילדים באיידס. בתפקידה הדיפלומטי הראשון התלוותה לניקולה דה לה גרנוויל ללוב על מנת לנהל משא ומתן עם מועמר קדאפי לשחרור האחיות הבולגריות. השיחות עם מועמר קדאפי התנהלו באנגלית בארבע עיניים ובלי מתורגמן. במסגרת התפקיד שהוטל עליה היא נסעה פעמיים לטריפולי, לוב.
בהיותה בטריפולי במשא ומתן בארבע עיניים עם קדאפי, היא ניצלה את ההזדמנות להחתימו על עסקת נשק גדולה שתעלה ללוב מאות מיליוני אירו. שבוע לאחר שנשיא צרפת ערך ביקור בטריפולי יחד עם רעייתו ססיליה, צרפת אישרה את הדיווח על חתימת עסקת הנשק עם לוב.
לאחר הצלחת המשא ומתן ושחרור האחיות הבולגריות הוכרזה ססיליה כאזרחית כבוד בסופיה, בולגריה, יחד עם בעלה. ההצלחה במשימה כנציגה אישית של ראש המדינה עוררה פולמוס רב בצרפת.
ססיליה התגרשה מניקולא סרקוזי באוקטובר 2007. ב-23 במרץ 2008 נישאה לאטיאס בניו יורק.
עונת 2011/2012 בליגת כדורגל נשים שנייה

| --- | --- |

 תקופת התחרות:  8 בנובמבר 2011 – 10 באפריל 2012 (155 ימים)
 מספר משחקים:  40
 מספר שערים:  343 (8.58 בממוצע למשחק)
 מלך השערים:  מיכל אסף (מכבי כפר סבא) - 30 שערים
 → 2010/20112012/2013 ←
עונת 2011/2012 בליגת נשים שנייה הייתה העונה ה-3 בליגת המשנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-8 בנובמבר 2011 והסתיימה ב-10 באפריל 2012. גם בעונה זו לקחו בליגה חלק פעיל 5 קבוצות בלבד.
אל מ.כ. רמת השרון ומ.ס. קריית גת מהעונה הקודמת הצטרפו בנות קיסריה טבעון שהצליחה להעמיד קבוצה העונה וכן הקבוצות החדשות שהוקמו - מכבי כפר סבא ומ.ס. כפר יאסיף.
הפועל עירוני ראשון לציון שסיימה אחרונה בליגת נשים ראשונה בעונה הקודמת וירדה לליגה השנייה התפרקה והמועדון חדל לפעול.
בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל. כל קבוצה שיחקה 16 משחקים במהלך העונה.
מ.כ. רמת השרון סיימה ראשונה ועלתה לליגת נשים ראשונה.
טבלת הליגה הסדירה בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מ.כ. רמת השרון | 16 | 15 | 1 | 0 | 134 | 14 | 120 | 46 | העפילה לליגה הראשונה |
| 2 | מכבי כפר סבא | 16 | 11 | 1 | 4 | 110 | 33 | 77 | 34 |  |
| 3 | מ.ס. קריית גת | 16 | 7 | 1 | 8 | 51 | 39 | 12 | 22 |  |
| 4 | בנות קיסריה טבעון | 16 | 5 | 1 | 10 | 43 | 60 | 17- | 16 |  |
| 5 | מ.ס. כפר יאסיף | 16 | 0 | 0 | 16 | 5 | 197 | 192- | 0 |  |
מלכת השערים

| מקום | שם | קבוצה | שערים |
| --- | --- | --- | --- |
| 1 | ישראל מיכל אסף | מכבי כפר סבא | 30 |
| 2 | ישראל מעיין קאופמן | מ.כ. רמת השרון | 26 |
| 3 | ישראל ולאא חוסיין | מ.כ. רמת השרון | 18 |
| 4 | ישראל קריסטינה קורוטון | מ.כ. רמת השרון | 16 |
| 5 | ישראל לירון ארבייטמן | מ.כ. רמת השרון | 14 |
| 5 | ישראל נוי צוברי | מ.כ. רמת השרון | 14 |
ראו גם

גביע המדינה בכדורגל נשים 2011/2012
סימפוניות מס' 90–92 של היידן

הסימפוניות של יוזף היידן שמוספרו 90-92, נכתבו בין השנים 1788-1789. לאחר הצלחתן של שתי הסימפוניות הקודמות שהיידן הלחין, ואשר הושמעו בפריז, הזמין ב-1788 הרוזן מאוניי (Comte d'Ogny), שעמד בראש "האגודה של התא האולימפי", מהיידן, שלוש סימפוניות. אותה אגודה פריזאית הזמינה מהיידן גם את סדרת הסימפוניות אשר ידועה כ"סימפוניות פריז" (82-87). היידן למעשה לא היסס למכור את אותן הסימפוניות לשני גופים שונים, והוא מכר את הסימפוניות הללו גם למזמינים מבוואריה.
הסימפוניות > סימפוניה מספר 90 בדו מז'ור (1788)

מתוזמרת לחליל, שני אבובים, שני בסונים, שתי קרנות, שתי חצוצרות, טימפני וכלי קשת.
הסימפוניות > סימפוניה מספר 90 בדו מז'ור (1788) > פרקיה

אדג'יו-אלגרו אסאי
אנדנטה - פרק בצורת וריאציות כפולות
מנואט וטריו - אלגרטו
פינאלה: אלגרו אסאי - פרק זה מכיל בין השאר הלצה מוזיקלית של היידן. לפרק קודה ארוכה שבאמצעה הפרק כביכול מסתיים, אך אחרי כמה שניות של הפסקה הנושא מנוגן שוב במודולציה נועזת, ומוביל לקטע וירטואוזי ארוך (באוניסון) שבסופו מגיע הסיום האמיתי של הפרק.
הסימפוניות > סימפוניה מספר 91 במי-במול מז'ור (1788)

מתוזמרת לחליל, שני אבובים, שני בסונים, שתי קרנות וכלי קשת. זו הסימפוניה האחרונה של היידן אשר אינה כוללת חצוצרות וטימפני.
הסימפוניות > סימפוניה מספר 91 במי-במול מז'ור (1788) > פרקיה

לארגו-אלגרו אסאי
אנדנטה
מנואט וטריו
ויואצ'ה
הסימפוניות > סימפוניה מספר 92 בסול מז'ור ("אוקספורד" 1789)

מתוזמרת לחליל, שני אבובים, שני בסונים, שתי קרנות, שתי חצוצרות, טימפני וכלי קשת.
הסימפוניה בסול מז'ור היא מן היותר ידועות בסדרה זאתה, וניתן לה הכינוי "אוקספורד" משום שהיידן ניצח על השמעת הבכורה שלה בשנת 1791, בטקס אשר בו הוענק לו תואר דוקטור של כבוד מטעם אוניברסיטת אוקספורד. התואר עצמו הוענק כבר שנה קודם, אך היידן לא יכול היה להיות נוכח באותה העת בבריטניה. מלכתחילה הסימפוניה יועדה לביצוע בפריז לאחר כתיבתה, בשנת 1789.
הסימפוניות > סימפוניה מספר 92 בסול מז'ור ("אוקספורד" 1789) > פרקיה

אדג'יו-אלגרו ספיריטואוזו - מבוא איטי ופרק מהיר בצורת סונטה.
אדג'יו קנטבילה - הפרק השני כתוב בצורה תלת חלקית, והוא מושתת על נושא מלודי, שלאחריו חלק אמצעי מינורי ודרמטי יותר.
מנואט וטריו - אלגרטו
פרסטו
ססיליה (זמרת)

| --- | --- |
 לידה:  11 באוקטובר 1948 אל פרדו, ספרד 
 נהרגה:  2 באוגוסט 1976 (בגיל 27) Colinas de Trasmonte, ספרד 
 שם לידה:  Evangelina Sobredo Galanes 
 שם במה:  Cecilia 
 מקום קבורה:  בית הקברות דה לה אלמודנה 
 מוקד פעילות:  ספרד 
 תקופת הפעילות:  1966–1976 (כ־10 שנים) 
 סוג קול:  מצו-סופרן 
 שפה מועדפת:  ספרדית 
 כלי נגינה:  גיטרה אקוסטית 
 www.cecilianet.com
 פרופיל ב-IMDb
 
אוונחלינה סוברדו גאלאנס (בספרדית: Evangelina Sobredo Galanes) הידועה כססיליה (11 באוקטובר 1948 – 2 באוגוסט 1976) הייתה זמרת ומשוררת ספרדייה.
ביוגרפיה

ססיליה הייתה בתם של דיפלומטים וילדותה עברה עליה בארצות שונות - בריטניה, ארצות הברית, פורטוגל, אלג'יריה וירדן - ולפיכך קיבלה את חינוכה בשתי שפות, אנגלית וספרדית. נזירה אמריקנית שחינכה אותה לימדה אותה לנגן בגיטרה, וכבר בנעוריה החלה לכתוב שירים באנגלית ובספרדית.
עם שובה לספרד סיימה תואר ראשון במשפטים, אך לאחר מכן החליטה להקדיש את זמנה למוזיקה, להלחין ולשיר את מילותיה שלה.
ב-1972 יצא לאור אלבומה הראשון, שנשא את השם "ססיליה", שם במה אותו בחרה על פי השיר "ססיליה" של סיימון וגרפונקל. ב-1973 יצא האלבום השני, "ססיליה 2" וב-1975 יצא אלבומה השלישי, "Un Ramito de Violetas" ("זר סיגליות"), שהיה המצליח ביותר. בראשית שנות ה-80 תורגם שיר הנושא של אלבום זה לעברית  בידי יהונתן גפן, והתפרסם בביצועו של דויד ברוזה, באלבומו "האשה שאיתי".
ב-1975 ייצגה את ספרד בפסטיבל הזמר של ארגון הטלוויזיה האיברו-אמריקני (OTI), עם השיר "Amor de Medianoche" (אהבת חצות), וזכתה במקום השני. בסוף אותה שנה הוציאה לאור אלבום בשם זה, ובו, מלבד שיר הנושא, ביצועים חדשים למבחר משיריה.
באוגוסט 1976 נהרגה בתאונת דרכים בדרכה חזרה מהופעה בוויגו, ונקברה במדריד.
כחודש לאחר מותה הוצא לאור תקליטון ובו שני שירים שהקליטה וטרם הספיקה לפרסם. ב-1983 יצא לאור אלבום שלם של שירים שלא פורסמו בחייה, "Canciones Ineditas". בשנים שלאחר מכן יצאו מספר תקליטי אוסף משיריה.
סימפוניות פריז

סימפוניות פריז הן הכינוי שניתן למספר סימפוניות של המלחין פרנץ יוזף היידן,  אשר נכתבו בין השנים 1785-1786.
בשנת 1780 היה היידן כבר מלחין פופולרי מאוד, ומצליח. בעקבות הצלחתו, ביקש ממנו בשנת 1785 המוסד הפריזאי "האגודה של התא האולימפי" לכתוב סדרה של שש סימפוניות. היידן נעתר לבקשתם וכתב את הסימפוניות, אשר ממוספרות בסימפוניות 82-87 ברשימת הסימפוניות לפי הובוקן. סימפוניות אלו נכתבו בין השנים 1785-1786. סימפוניות פריז נודעו באיכותן הגבוהה וברף הגבוהה שהיידן הציב להן. סדרת סימפוניות זו היא מן הסימפוניות הראשונות אשר לא הוזמנו מן החצר אשר העסיקה את היידן, אלא יצירות אשר נכתבו לפי הזמנה, ופתחו צוהר לקראת הזמנות רבות אשר יקבל היידן בעתיד. אחת מן הסימפוניות הללו היא הסימפוניה מס' 85 בסי-במול מז'ור, שנודעת בכינויה "המלכה". המלכה מארי אנטואנט שמעה את הסימפוניה הזו ומאוד התלהבה ממנה, ולכן ניתן לסימפוניה הזו הכינוי הזה.
סימפוניה מספר 82 בדו מז'ור ("הדב") 1786

כינוי הסימפוניה "הדב" ניתן לה שנים רבות מאוחר יותר. הפרק האחרון, הכולל צלילי דרון אשר מזכירים מוזיקה לחמת חלילים, עובד יחד עם כל הסימפוניה לפסנתר, ולחוברת אשר יצאה לאור קראו "ריקוד הדב". עיבוד זה נועד ללוות ריקוד דובים - בידור חוצות אשר היה פופולרי באותה עת.
הסימפוניה כתובה להרכב הכולל חליל, שני אבובים, שני בסונים שתי קרנות\חצוצרות, טימפני וכלי קשת. בשני כתבי יד שקיימים לסימפוניה, התזמור כולל קרנות באחד, וחצוצרות באחר. לרוב נהוג לבצע אותה עם קרנות וחצוצרות גם יחד. למרות מספורה של הסימפוניה, היא האחרונה אשר נכתבה בסדרת סימפוניות זו.
סימפוניה מספר 83 בסול מינור ("התרנגול") 1785

כינויה של סימפוניה זו דבק בה, משום שהמוטיב של הנושא השני בפרק הראשון, הזכיר למאזינים בני התקופה את תנועות הראש של תרנגול.
סימפוניה מספר 84 במי-במול מז'ור 1786

הסימפוניה נכתבה ב-1786 באחוזת אסתרהאזי וביצוע הבכורה היה ב-1787 בפריז. הרכב הסימפוניה הוא: חליל, שני אבובים, שני בסונים, שתי קרנות, טימפני וכלי קשת.
סימפוניה מספר 85 בסי-במול מז'ור ("המלכה") 1785

הסימפוניה כונתה בשמה כבר סמוך לזמן ביצועה, והוא ניתן לה משום שהיא הייתה החביבה ביותר על המלכה מארי אנטואנט. לעיתים ניתן לסימפוניה הכינוי הארוך יותר "מלכת צרפת". הרכב הסימפוניה הזו הוא שני חלילים, שני אבובים, שני בסונים, שתי קרנות וכלי קשת.
סימפוניה מספר 86 ברה מז'ור 1786

הרכב הסימפוניה הוא: חליל, שני אבובים, שני בסונים, שתי קרנות, שתי חצוצרות, טימפני וכלי קשת.
סימפוניה מספר 87 בלה מז'ור 1785

הרכב הסימפוניה הוא: חליל, שני אבובים, שני בסונים, שתי קרנות, טימפני וכלי קשת.
עונת 2011 בגביע ליברטדורס

| --- | --- |

 תקופת התחרות:  25 בינואר 2011 – 22 ביוני 2011 (149 ימים) 
 מספר משתתפות:  38
 הזוכה:  ברזיל סנטוס
 מספר משחקים:  138
 מספר שערים:  358 (2.59 בממוצע למשחק)
 מלך השערים:  (8) רוברטו נני ארגנטינה סרו פורטניו ואליסון ברזילקרוזיירו
 השחקן המצטיין:  ניימאר ברזיל סנטוס
 → 20102012 ←
עונת 2011 בגביע ליברטדורס הייתה העונה ה-52 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-25 בינואר 2011 והתחרות הסתיימה ב-22 ביוני 2011. בתחרות השתתפו 38 קבוצות מכל מדינות חברי הארגון ומקסיקו.
התחרות הסתיימה בניצחון של סנטוס, וזאת בפעם השלישית בתולדות המועדון.
מתכונת התחרות

בתחרות השתתפו 38 קבוצות:
ברזיל - 6
ארגנטינה - 5
אקוודור, קולומביה, פרו, צ'ילה,בוליביה,אורוגוואי, פרגוואי, ונצואלה, מקסיקו- 3 (כל אחת)
בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים.
בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט.
בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.
במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.
הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.
השלבים המתקדמים > סדרת הגמר

| 0 | 1 | 2 | 3 | 4 |
| --- | --- | --- | --- | --- |
| 15 ביוני 2011 | אורוגוואי פניארול | 0 - 0 | ברזיל סנטוס | אצטדיון סנטנאריו, מונווידאו, אורוגוואי צופים: 65,000 שיפוט: פרגוואי קרלוס אמריליה |
| 15 ביוני 2011 |  |  |  | אצטדיון סנטנאריו, מונווידאו, אורוגוואי צופים: 65,000 שיפוט: פרגוואי קרלוס אמריליה |
| 0 | 1 | 2 | 3 | 4 |
| --- | --- | --- | --- | --- |
| 22 ביוני 2011 | ברזיל סנטוס | 2 - 1 | אורוגוואי פניארול | אצטדיון פקסמבו, סאו פאולו, ברזיל צופים: 40,200 שיפוט: ארגנטינה סרחיו פזוטה |
| 22 ביוני 2011 | ניימאר  46'   דנילו לואיס דה סילבה 68' |  | דורבל  79' | אצטדיון פקסמבו, סאו פאולו, ברזיל צופים: 40,200 שיפוט: ארגנטינה סרחיו פזוטה |
סייקו מיוזיק

| --- | --- |

 נתונים כלליים
 סוג:  חברת תקליטים
 מייסדים:  סיימון קאוול
 תקופת הפעילות:  2002 – ספטמבר 2020 (כ־18 שנים) 
 חברת אם:  סייקו
 מיקום המטה:  לוס אנג'לס 
  
 www.sycoentertainment.com
 
סייקו מיוזיק, הידועה גם בשם סייקו רקורדס והייתה ידועה בעבר בשם אס רקורדס, היא חברת תקליטים בריטית שנוסדה על ידי איל המוזיקה הבריטי סיימון קאוול. זוהי חברת בת של חברת סייקו של קאוול.
היסטוריה

לסייקו מיוזיק משרדים בלונדון ובלוס אנג'לס והיא מייצגת כמה אמנים. לסייקו יש את הזכות הבלעדית להחתים את הזוכים והפיינליסטים של התוכניות האקס פקטור ו-Got Talent. אלבום הבכורה של סוזן בויל, "I Dreamed a Dream", מכר למעלה מ-9 מיליון עותקים, מה שהפך אותו לאחד האלבומים הנמכרים ביותר בעשור האחרון וההוצאה המצליחה ביותר של סייקו עד כה. בין השנים 2004 ל-2009 השיגה Il divo ארבעה אלבומים רבי מכר[דרוש מקור] ובשנת 2007 הפכה ליאונה לואיס לאחת ממנצחי תוכנית הכישרונות המצליחה ביותר כאשר הסינגל השני שלה, "Bleeding Love", והמוביל מתוך האלבום Spirit הגיע ל-9 מיליון מכירות גלובליות.
בשנת 2010, סייקו החלה לגוון על ידי הוספת מפיקים/זמרים-יוצרים כמו לברינת'. סוואן קוטצ'ה, שכתב במשך כמה שנים לאמני החברה, הפך גם למנהל והקים מיזם משותף עם החברה, קנאני סונגס. סייקו החלה גם ליצור שיתופי פעולה הדוקים יותר עם עוד מותגים של סוני מיוזיק אנטרטיינמנט בבריטניה. לראשונה נכנסה סייקו להסכם עם חברת קולומביה רקורדס על חוזה הקלטות משותף עם זוכה האקס פקטור, מאט קרדל.
אמנים

כמה מהאמנים שהוחתמו בחברה על ידי קאוול, כמו הלהקה וסטלייף, שחררו את המוזיקה שלהם באמצעות אז רקורדס, חברה אחרת שהקים קאוול שאת חלקו מכר אז לברטלסמן מיוזיק גרופ בשנת 2003. סייקו מיוזיק החלה לשחרר מוזיקה כחברת תקליטים בשנת 2004.
אמנים > אמנים בולטים כיום

ג'יימס ארתור (חוזה משותף עם קולומביה רקורדס)
סוזן בויל (חוזה משותף עם קולומביה רקורדס)
CNCO
נואה סיירוס
Il divo
לברינת'
גרייס ונדרוואאל
LSD
בניסיו ברייאנט
קמילה קביו
גרייס דייוויס
קורטני הדוין
דלטון האריס
Real Like You
אמנים > אמנים בולטים לשעבר

אלה הנדרסון (2013–2018)
אלכסנדרה ברק (2008–2012)
בי מילר (2013–2017)
ביאנקה ראיין (2006–2008)
ג'ו מקלדרי (2009–2011)
ג'קי איבנקו (2010–2013)
ואן דיירקשן (2010-2016)
וסטלייף (2007–2011)
לואי טומלינסון (2011–2020)
לואיזה ג'ונסון (2015–2018)
ליאונה לואיס (2006–2014)
ליטל מיקס (2011–2018)
מאט קרדלה (2010–2012)
מלאני אמרו (2011–2013)
פיפת' הרמוני (2013–2018)
שיין וורד (2005–2011)
שר לויד (2010–2014)
Bars and Melody (2014)
Emblem3 (2012–2015)
גנבה וזכויות יוצרים

סייקו מיוזיק ואמניה היו מטרות של פריצה בלתי חוקית בכמה הזדמנויות נפרדות. בשנת 2009, לקראת יציאת אלבומה השני של ליאונה לואיס, Echo, מספר הקלטות דמו לא גמורות ושירים שנגנזו מהפרויקט הודלפו לרשת. חקירה נפתחה על ידי הפדרציה הבינלאומית לתעשייה הפונוגרפית (IFPI), ועבדה עם חברת התקליטים והמשטרה כדי לזהות את האחראים. אלכסנדרה בורק הייתה גם היא למטרה, לאחר ששתי גרסאות דמו לשירים מאלבום הבכורה שלה, Overcome, דלפו לפני יציאת האלבום. בסוף מרץ 2010 דווח כי סייקו הותקפה שוב על ידי האקרים שהצליחו להשיג 14 מהקלטות האולפן של בורק, שלא יצאו לאור עד כה, וכן 26 שירי דמו של לואיס.
בעקבות אירוע ההדלפות השני, קאוול יצר קשר עם ה-FBI כדי למצוא את האשמים. ההדלפות כללו גרסה שהוקלטה לשיר "All Night Long" של בורק בהשתתפות הראפר האמריקאי פיטבול, אשר הפך להיות הסינגל השלישי של הזמרת במרץ 2010. מאוחר יותר נחשף בשנת 2011 ששירים שהוקלטו עבור האלבום Echo נגנבו על ידי ההאקר הגרמני, דניז איי, הידוע גם בשם DJ Stolen. ביולי 2010 הוגשה תלונה פלילית נגד דניז איי בגין "פרסום שירים פרוצים באינטרנט." בין השירים המופיעים בתלונה היה אחד שנקרא "Pulse", שתואר באותה תקופה כשיר חדש של לואיס. DJ Stolen נכלא למשך 18 חודשים ביוני 2011.
בשנת 2011, סייקו מצאה את עצמה מובאת לבית המשפט בגין גנבה ספרותית לאחר שפורסם כי שיר חדש של לואיס בשם "Collide" העתיק באופן משמעותי את "Fade Into Darkness", שיר של הדיג'יי השוודי אביצ'י. אביצ'י תבע את האמנית וחברת התקליטים והמשפט התקיים בבית המשפט העליון בבריטניה רגע לפני שיצא השיר לאור. עם זאת, התיק נפתר מחוץ לכותלי בית המשפט בכך שיצא השיר לאור כסינגל משותף בין שני האמנים ב-4 בספטמבר 2011. בפברואר 2013 הוכרז כי להקת ואן דיירקשן תוציא לאור גרסת כיסוי לשיר "One Way or Another" ו"Teenage Kicks" " כסינגל בשנת 2013. עם זאת, גרסה לא גמורה של השיר הודלפה לרשת וב-7 בפברואר 2013 סייקו פתחה בחקירה. דובר אמר לעיתונות כי "מאכזב מאוד שהשיר הודלף וכעת אנו בודקים את העניין".
הערות שוליים

↑  "CNY singer lends voice to Susan Boyle's hit holiday album - News Channel 9 WSYR". 9wsyr.com. נבדק ב-5 בינואר 2012. {{cite web}}:  (עזרה)(הקישור אינו פעיל)
↑  "BMG - Comprehensive Management of Music Rights for Songwriters and Recording Artists". bmg.com. אורכב מ-המקור ב-26 בדצמבר 2010. {{cite web}}:  (עזרה)
↑  "Labrinth Signs To Simon Cowell " RWD: The UK's biggest and best youth lifestyle title; fashion, games, events, gadgets, music and more". Rwdmag.com. 15 ביוני 2010. אורכב מ-המקור ב-19 ביוני 2010. נבדק ב-5 בינואר 2012. {{cite web}}:  (עזרה)
↑  "Savan Kotecha". Kanani Songs. אורכב מ-המקור ב-14 בינואר 2012. נבדק ב-5 בינואר 2012. {{cite web}}:  (עזרה)
↑  "Double deal for Matt Cardle". Heart. אורכב מ-המקור ב-7 באפריל 2012. נבדק ב-5 בינואר 2012. {{cite web}}:  (עזרה)
↑  "S Records". Discogs. נבדק ב-16 באוקטובר 2016. {{cite web}}:  (עזרה)
↑  "Syco Music". Discogs. נבדק ב-16 באוקטובר 2016. {{cite web}}:  (עזרה)
↑  "Piracy officers probe Leona leak". BBC News Online. 19 באוגוסט 2009. נבדק ב-20 באוגוסט 2009. {{cite news}}:  (עזרה)
↑    Sasjkia Otto, ‏Unreleased Leona Lewis tracks leaked online, The Telegraph, 19 August 2009
↑  Nissim, Mayer (14 ביולי 2009). "Music - News - Label 'upset by Burke demo leaks'". דיגיטל ספיי. נבדק ב-16 בספטמבר 2009. {{cite web}}:  (עזרה)
↑  Catriona, Whiteman (27 במרץ 2010). "40 more lewis and burke tracks leak online". דיגיטל ספיי. נבדק ב-28 במרץ 2010. {{cite web}}:  (עזרה)
↑  Lu, Anne (22 במרץ 2010). "Simon Cowell Asks FBI's Help In Tracking Down Music Hackers". All Headline News. נבדק ב-28 במרץ 2010. {{cite web}}:  (עזרה)
↑  Dahlkamp, Jürgen (27 בינואר 2011). "Lady Gaga, Ke$ha and the German Hacker Heist". Der Spiegel. נבדק ב-29 בינואר 2011. {{cite web}}:  (עזרה)
↑  Corner, Lewis (20 ביוני 2011). "Lady GaGa, Leona Lewis hacker jailed for 18 months". דיגיטל ספיי. נבדק ב-20 ביוני 2011. {{cite web}}:  (עזרה)
↑  Anon. (19 ביולי 2011). "Leona Lewis Accused of Plagiarism on 'Collide'". PopCrush. נבדק ב-12 בספטמבר 2011. {{cite web}}:  (עזרה)
↑  Sabbagh, Dan (8 באוגוסט 2011). "X Factor winner faces high court battle to release new single". The Guardian. Guardian News and Media. נבדק ב-9 באוגוסט 2011. {{cite news}}:  (עזרה)
↑  "Global Singing Superstar Leona Lewis Is Back Record-breaking Songstress Showcases Brand New Sound". Syco Music, RCA Records & Sony Music via DawBell.com. 15 ביולי 2011. אורכב מ-המקור ב-17 ביוני 2013. נבדק ב-15 ביולי 2011. {{cite news}}:  (עזרה)
↑  "One Direction single leak to be investigated by Simon Cowell's Syco". דיגיטל ספיי.
| --- | --- |
בקרת זהויות :  MusicBrainz: b1c1deb8-1951-413d-9d4c-bc527968a722
ניסוי קליני

תוצאת ניסוי קליני להוכחת יעילות התרופה טרבסה
ניסוי קליני או מחקר קליני (ניסוי רפואי) הוא ניסוי מבוקר (לעיתים) בבני אדם שתפקידו להצביע על היעילות ו/או הבטיחות שבשימוש בהתערבות רפואית מסוימת. ההתערבות יכולה להיות טיפול בתרופה, שילוב של תרופות, מכשור רפואי, פרוצדורה כירורגית, טיפול רדיותרפי, אבחון, טיפול שיחתי, שאלון ועוד. מחקר קליני נחשב ככזה גם אם לא התערבותי (למשל שאלונים או איסוף נתונים בדיעבד).
חשיבות

חשיבותו של הניסוי הקליני היא בכך שהוא מאפשר לרשויות התקינה לאשר שיווק של תרופות, מכשור רפואי וטיפולים חדשים על סמך תוצאות הניסוי הקליני שנערך על קבוצת משתתפים המהווה מדגם מייצג של אוכלוסיית היעד (האוכלוסייה עבורה נועד הטיפול).
כמו כן הוא מאפשר מניעת שימוש או אזהרת שימוש בציבור הרחב בתרופות ובטיפולים עם יעילות נמוכה או תופעות לוואי המסכנות את בריאות המטופל או את איכות חייו.
ניסויים רפואיים בבני אדם נבדלים מניסויים רפואיים וביולוגיים בבעלי חיים הן ברמת האתיקה, רמת הפיקוח הנדרש ורמת המובהקות הסטטיסטית הנדרשת מהם. לכן ניסויים אלה הם יקרים ומסובכים יותר לביצוע בדרך כלל.
רקע

ניסויים לבדיקת היעילות הטיפולית של טיפולים רפואיים למיניהם (כגון צמחי מרפא, שינויים בתזונה ומיני מרקחות) נערכו מזה זמן רב. התיעוד המוקדם ביותר של ניסוי כזה נמצא ככל הנראה בפרק א של ספר דניאל. מקובל לראות את ניסוי הצפדינה שערך ג'יימס לינד(אנ') ב-1749 כניסוי הקליני המודרני הראשון. ציוני דרך נוספים בהיסטוריה של הניסויים הקליניים הם סדרת הניסויים של ויליאם ווטסון לבחינת טיפולים להפחתת הסיכון במחלת האבעבועות השחורות שנערך ב-1767, ניסוי החלב במחוז לאנקשיר בסקוטלנד בראשית המאה ה-20, והניסוי לבדיקת יעילות החיסון של סאלק נגד נגיף הפוליו, שנערך ב-1954. ניסויים אלה אלה הובילו לתובנות חדשות בתחום.
בשנת 1902 החל פיקוח על מרכיביהן של תרופות וחיסונים כדי למנוע מעשי מרמה על ידי רוקחים. באותה שנה נבדקו לראשונה השפעותיהם של חומרי שימור וצבעי מאכל על בריאותם של בני אדם. בשנת 1912 נחקק בארצות הברית חוק האוסר על יצרן התרופות לטעון טענות שקריות לגבי יעילות התרופה במטרה להונות את הצרכן.
נחיצותם של ניסויים קליניים מבוקרים הוכרה בשנת 1937: חברת S.E. Massengill Co יצרה סירופ לטיפול בשיעול אצל ילדים. הרוקח הראשי של החברה, הרולד קול וויטקינס, מצא כי ניתן להמיס את התרופה Elixir Sulfanilamide בדיאתילן גליקול - חומר רעיל המשמש כתכשיר נגד קפיאה. לא בוצעו בתרופה ניסויים של ממש פרט לבדיקת טעם (לסירופ הוסף טעם אוכמניות כדי שיתאים לילדים). התרופה גרמה למותם של לפחות 107 בני אדם, רובם ילדים. בעקבות האסון אושר בארצות הברית חוק המזון, התרופות והקוסמטיקה (1938) המחייב את בדיקת הבטיחות של כל התרופות, חומרי השימור ומוצרי הקוסמטיקה החדשים. לגבי תרופות בעלות תופעות לוואי בלתי נמנעות חייב החוק לציין את התופעות ואת המינונים הבטוחים.
בשנת 1945 דרש ה-FDA לאשר את בטיחותה ואת יעילותה של כל תרופה המבוססת על פניצילין. בהמשך הורחב האישור לכל חומרי האנטיביוטיקה אך לא לתרופות אחרות. בשנת 1950 נדרשו חברות התרופות לצרף תווית שימוש לתרופה, ובכך נסללה הדרך לבדיקת יעילותן של כלל התרופות על המחלות שבהן התיימרו לטפל.
האסון הבא שזעזע את מערכת אישור התרופות אירע בשנת 1962. בשנה זאת נתגלה שתרופת ההרגעה תלידומיד (Thalidomide) גורמת לפגמי לידה חמורים בתינוקות שנולדו לאמהות שנטלו את התרופה במהלך הריונן. הזעזוע הציבורי מהמחדל גרם להקשחתם של קריטריונים לאישור תרופה: על יצרני התרופות להוכיח את יעילות ובטיחותה של תרופה לפני שיווקה, בעיקר לאוכלוסיות רגישות כמו ילדים, נשים בהריון ונשים מניקות. בשנים הבאות נבחנו מחדש מעל 4,000 תרופות ישנות לעמידה בתקן.
כדי להבטיח את שלומם של המשתתפים הרבים במבחנים הקליניים שהפכו לחובה נחקק בשנת 1981 חוק המסדיר ניסויים בבני אדם מבחינת הסכמה מדעת לניסוי. ניסוי קליני בולט שנעשה בארצות הברית קודם לחקיקה זו, אך הפר כללי אתיקה בסיסיים, הוא ניסוי העגבת בטסקיגי, שנערך ללא כל התחשבות בבריאות ובכבוד האדם של המשתתפים בו.
מועמדות לניסוי קליני

מאחר שניסוי בבני אדם הוא פרוצדורה מסוכנת ויקרה, לפני שטיפול חדשני (אמור בעיקר לגבי תרופות) יכול להיות מועמד לניסוי קליני, עליו לעמוד במספר מבחנים פרה קליניים. ראשית על החברה למצוא, ולו באופן בסיסי, את המנגנון המולקולרי לפעולת התרופה. שנית, על התרופה להוכיח את יעילותה ובטיחותה על ידי ניסויים בבעלי חיים. שלישית, על החברה המבקשת לערוך ניסויים קליניים בתרופה החובה להוכיח כי יש ביכולתה לייצר את התרופה על פי תקן קבוע.